Atomoksetinas

Atomoksetinas (C17H21NO) – selektyvus noradrenalino reabsorbcijos inhibitorius, kuriuo gydomas vaikų, paauglių ir suaugusiųjų aktyvumo ir dėmesio sutrikimas. Lietuvos vaistinėse parduodamas kaip receptinis vaistas, pavadinimu Strattera. Vaisto patentas ir rinkodaros teisės priklauso JAV registruotai pasaulinei farmacijos kompanijai „Eli Lilly and Company“.

Tiesioginis gydymo poveikis paprastai pasireiškia po 2–4 savaičių. Dažniausiai pasitaikantys šalutiniai reiškiniai (daugiau nei 10 iš 100 tiriamųjų) buvo pykinimas, burnos džiūvimas, apetito praradimas ir skausmas viršutinėje pilvo dalyje, nemiga, nuovargis, galvos skausmas, taip pat padidėjusi savižudybės rizika. Lietuvoje atomoksetinas įvardijamas naujausiu pirmo pasirinkimo vaistu ADS gydyti tuo atveju, jei atsisakoma psichostimuliuojančių preparatųLietuvos vaikų ir paauglių psichiatrų draugija. Hiperkinezinių sutrikimų metodika. Nors atomoksetinas sukelia mažiau nepageidaujamų reiškinių nei psichostimuliuojantys vaistai, įrodyta, kad jis gali būti ir mažiau veiksmingasKooij, J. (2013) Adult ADHD. Diagnostic Assessment and Treatment. Atomoksetinas ypač tinka tais atvejais, kai kartu su ADS pasireiškia nerimo, depresijos simptomai, tikai, piktnaudžiaujama psichotropinėmis medžiagomis.

 Nuorodos 

Kategorija:Aminai